Дѣвојка са сунца
Каж', дѣвојко, ко те таку роди,
Или мајка, или горска вила,
Ил' си млада у гори израстла,
Ил' си никла у какој градини,
Ил' си спала са јарког' сунашца?
Како си ми танка и висока,
Реко б' да си у горици растла,
Баш до бора, ал' виша од бора,
Баш до јеле, али тања од ње;
Како си ми бѣла и румена,
Реко б' да си никла у градини,
Баш до лѣра, ал' бѣља од лѣра,
Баш до руже, али руменија;
Како си ми у лицу лијепа,
Реко б' да те горска вила роди,
Према себи, ал' лѣпшу од себе.
Ниси, душо, у гори израстла,
Нит' си никла у башти у цвѣћу,
Нит те роди мајка, нити вила,
Већ си спала са јарког сунашца,
Јер се сјајеш као исто сунце,
Јунацима очи засѣњаваш.

22. Јул. 1857.

Извор 
Јован Суботић. 1858. Дѣла Јована Субботића. Књига -{I}-. Пѣсне лирске. Карловци. стр. 54-55.

Поезија Јована Суботића